
14 DR.30.9.2003 
 

Dato' Zainal Abidin bin Zin:  Terima kasih Yang Berhormat. Soalnya kompleks itu 
bukan tidak buat, kompleks ini tidak siap. Kita akan siapkan kompleks ini. Kenapa kompleks 
ini tidak siap, kerana kerja belum selesai.  [Ketawa]  Sememangnyalah kalau ia bertukar, 
bila ada kontraktor yang lemah maka kita tukar kontraktor lain dan mereka didapati 
kelemahan, kita tukar lagi, ini kerja kita mengawas dan menjaga.  Walau bagaimanapun, 
kalau kita dapat menukar kontraktor-kontraktor dan kontraktor-kontraktor masih memberi 
kerja yang tidak sesuai maka inilah menjadi salah satu sebab kelewatan kita.  Dan 
kelewatan ini bukan bermakna bahawa prestasi kita, kerjasama kita dengan kontraktor yang 
berkenaan tidak seimbang. Apa yang kita hadapi sekarang ialah kerana kelewatan dan 
masalah dalaman kontraktor itu sendiri.  

Sungguhpun demikian Yang Berhormat, saya beri perhatian serius kepada perkara 
ini. Tetapi perkara hendak tukar warna tidak masuklah dalam projek di Setiu dan tidak 
masuk dalam projek balai-balai polis di seluruh negara pun. Minta maaflah. Terima kasih. 

 

6. Tuan Thong Fah Chong [Ipoh Timur] minta Menteri Pendidikan menyatakan 
adakah Kementerian sedar bahawa banyak sekolah mempunyai bangunan “heritage” yang 
seharusnya dikekalkan dan dijaga untuk generasi akan datang walaupun ia berada di tanah 
bandar yang mungkin lebih menguntungkan jika dibangunkan untuk tujuan lain. Apakah 
polisi Kementerian dalam perkara ini. 

 Setiausaha Parlimen Kementerian Pendidikan [Dato' Mahadzir bin Mohd. 
Khir]: Tuan Yang di-Pertua, Kementerian Pendidikan sememangnya sedar tentang 
wujudnya sekolah-sekolah yang mempunyai bangunan heritage seperti Maktab Melayu 
Kuala Kangsar, Victoria Institution Kuala Lumpur, Sekolah Menengah King Edward Ke-7, 
Taiping dan Kolej Islam Kelang dan sebagainya. Sehubungan itu, mana-mana sekolah yang 
diwartakan dan tergolong dalam kategori tersebut bangunannya sentiasa dipulihara dan 
diperbaiki dari masa ke semasa kerana ia mempunyai nilai sejarah yang tinggi. 

 Sejajar dengan langkah kerajaan mengekalkan warisan bangsa dan negara yang 
tidak ternilai tersebut bangunan-bangunan heritage akan terus dipelihara dan dikekalkan 
walaupun mempunyai nilai pasaran semasa yang tinggi. Terima kasih. 

 Tuan Thong Fah Chong:  Terima kasih Tuan Yang di-Pertua. Sebagai Wakil 
Rakyat di Ipoh, saya sering mendengar cadangan untuk pembangunan semula tanah 
sekolah di bandar yang dibuat oleh pihak berkuasa tempatan dan pemaju-pemaju tertentu. 
Demi memastikan bangunan heritage ini selamat dan dikekalkan untuk generasi yang akan 
datang, saya mencadangkan supaya kementerian menubuhkan satu jawatankuasa khas 
yang terdiri daripada pihak berkuasa tempatan, wakil-wakil rakyat dan wakil-wakil NGO 
untuk mempertimbangkan apa jua cadangan pembangunan semula tapak sekolah lama di 
bandar.  Adakah kementerian atau pihak berkuasa lain bercadang untuk memindah 
beberapa sekolah premier dengan bangunan heritage di Ipoh seperti SMK Convent dan St. 
Michael Institution. Ini kerana sebarang cadangan begitu tidak wajar dan akan merugikan 
masyarakat dan generasi akan datang dari segi nilai sejarah. Sekian, terima kasih. 

 Dato' Mahadzir bin Mohd. Khir:  Terima kasih Yang Berhormat.  Sebenarnya 
perkara ini ia melibatkan banyak pihak khususnya perkara ini kita berasaskan kepada Akta 
Benda Purba 1976 yang mana kalau kita lihat akta, Yang Berhormat juga boleh rujuk 
kepada akta ini iaitu Akta 168 mengenai dengan monumen lama dan tapak tanah 
bersejarah. Ini boleh dibangkitkan oleh Yang Berhormat dan beberapa orang termasuk 
pihak sekolah sendiri dan mengajukan cadangan-cadangan tersebut kepada menteri yang 
berkenaan.  

 Tetapi dalam hal ini, saya bagi pihak Kementerian Pendidikan sememangnya di 
negeri Perak banyak tapak sekolah yang kita fikirkan ia mempunyai heritage. Misalnya, 
seperti Yang Berhormat sebutkan tadi di negeri Perak Sekolah Rendah King Edward Ke-7, 
Sekolah Convent Taiping, Perak, Sekolah Menengah St. George Taiping, Sekolah Teacher 
Methodist Jalan Muzium, Sekolah Convent Ipoh, Sekolah Anderson Ipoh, Sekolah St. 
Michael Ipoh, Bangunan Kolej Melayu Kuala Kangsar, Anglo-Chinese Primary School Teluk 
Intan, Maktab Perguruan Sultan Idris, bekas Sekolah Kebangsaan Matang, Sekolah 
Menengah Clifford, Sekolah Ipoh Tutorial No.43, Jalan Station. 



Dato' Zainal Abidin bin Zin: Terima kasih Yang Berhormat. Soalnya kompleks itu bukan tidak buat, kompleks ini tidak siap. Kita akan siapkan kompleks ini. Kenapa kompleks ini tidak siap, kerana kerja belum selesai. [Ketawa] Sememangnyalah kalau ia bertukar, bila ada kontraktor yang lemah maka kita tukar kontraktor lain dan mereka didapati kelemahan, kita tukar lagi, ini kerja kita mengawas dan menjaga. Walau bagaimanapun, kalau kita dapat menukar kontraktor-kontraktor dan kontraktor-kontraktor masih memberi kerja yang tidak sesuai maka inilah menjadi salah satu sebab kelewatan kita. Dan kelewatan ini bukan bermakna bahawa prestasi kita, kerjasama kita dengan kontraktor yang berkenaan tidak seimbang. Apa yang kita hadapi sekarang ialah kerana kelewatan dan masalah dalaman kontraktor itu sendiri. Sungguhpun demikian Yang Berhormat, saya beri perhatian serius kepada perkara ini. Tetapi perkara hendak tukar warna tidak masuklah dalam projek di Setiu dan tidak masuk dalam projek balai-balai polis di seluruh negara pun. Minta maaflah. Terima kasih. 6. Tuan Thong Fah Chong [Ipoh Timur] minta Menteri Pendidikan menyatakan adakah Kementerian sedar bahawa banyak sekolah mempunyai bangunan "heritage" yang seharusnya dikekalkan dan dijaga untuk generasi akan datang walaupun ia berada di tanah bandar yang mungkin lebih menguntungkan jika dibangunkan untuk tujuan lain. Apakah polisi Kementerian dalam perkara ini. Setiausaha Parlimen Kementerian Pendidikan [Dato' Mahadzir bin Mohd. Khir]: Tuan Yang di-Pertua, Kementerian Pendidikan sememangnya sedar tentang wujudnya sekolah-sekolah yang mempunyai bangunan heritage seperti Maktab Melayu Kuala Kangsar, Victoria Institution Kuala Lumpur, Sekolah Menengah King Edward Ke-7, Taiping dan Kolej Islam Kelang dan sebagainya. Sehubungan itu, mana-mana sekolah yang diwartakan dan tergolong dalam kategori tersebut bangunannya sentiasa dipulihara dan diperbaiki dari masa ke semasa kerana ia mempunyai nilai sejarah yang tinggi. Sejajar dengan langkah kerajaan mengekalkan warisan bangsa dan negara yang tidak ternilai tersebut bangunan-bangunan heritage akan terus dipelihara dan dikekalkan walaupun mempunyai nilai pasaran semasa yang tinggi. Terima kasih. Tuan Thong Fah Chong: Terima kasih Tuan Yang di-Pertua. Sebagai Wakil Rakyat di Ipoh, saya sering mendengar cadangan untuk pembangunan semula tanah sekolah di bandar yang dibuat oleh pihak berkuasa tempatan dan pemaju-pemaju tertentu. Demi memastikan bangunan heritage ini selamat dan dikekalkan untuk generasi yang akan datang, saya mencadangkan supaya kementerian menubuhkan satu jawatankuasa khas yang terdiri daripada pihak berkuasa tempatan, wakil-wakil rakyat dan wakil-wakil NGO untuk mempertimbangkan apa jua cadangan pembangunan semula tapak sekolah lama di bandar. Adakah kementerian atau pihak berkuasa lain bercadang untuk memindah beberapa sekolah premier dengan bangunan heritage di Ipoh seperti SMK Convent dan St. Michael Institution. Ini kerana sebarang cadangan begitu tidak wajar dan akan merugikan masyarakat dan generasi akan datang dari segi nilai sejarah. Sekian, terima kasih. Dato' Mahadzir bin Mohd. Khir: Terima kasih Yang Berhormat. Sebenarnya perkara ini ia melibatkan banyak pihak khususnya perkara ini kita berasaskan kepada Akta Benda Purba 1976 yang mana kalau kita lihat akta, Yang Berhormat juga boleh rujuk kepada akta ini iaitu Akta 168 mengenai dengan monumen lama dan tapak tanah bersejarah. Ini boleh dibangkitkan oleh Yang Berhormat dan beberapa orang termasuk pihak sekolah sendiri dan mengajukan cadangan-cadangan tersebut kepada menteri yang berkenaan. Tetapi dalam hal ini, saya bagi pihak Kementerian Pendidikan sememangnya di negeri Perak banyak tapak sekolah yang kita fikirkan ia mempunyai heritage. Misalnya, seperti Yang Berhormat sebutkan tadi di negeri Perak Sekolah Rendah King Edward Ke-7, Sekolah Convent Taiping, Perak, Sekolah Menengah St. George Taiping, Sekolah Teacher Methodist Jalan Muzium, Sekolah Convent Ipoh, Sekolah Anderson Ipoh, Sekolah St. Michael Ipoh, Bangunan Kolej Melayu Kuala Kangsar, Anglo-Chinese Primary School Teluk Intan, Maktab Perguruan Sultan Idris, bekas Sekolah Kebangsaan Matang, Sekolah Menengah Clifford, Sekolah Ipoh Tutorial No.43, Jalan Station.